නිවාඩු නිකේතනයකට පිවිසෙන සංචාරකයකුගේ ලොකුම පැතුම කටට රසට ආහාර වේලකි. කලුකන්ද හවුස් විලාවේ ආහාරද කටට රසය. ශ්‍රී ලංකා ක්‍රමයට පිසූ බත් සහ ව්‍යාංජන මෙන්ම පැස්ටා හෝ නාසිගුරාන් ආදියෙන් මෙහි බොජුන් හල සමන්විතය. කෑම රහ වැටුණු සංචාරකයකුට මේ කෑම උයන්නේ කෙසේදැයි දැන ගැනීමට අවශ්‍ය විය හැක. එසේ වුවහොත් ඔවුන්ට ඉහුම් පිහුම් පාඩමක් කියාදෙන්නට මෙහි සිටින සුපවේදීන් සුදානම්ය. ඒ වෙනුවෙන් සැකසුණු මුළුතැන්ගෙයද විචිත්‍රය. පිරිසිදුය. අලංකාරය.ඉර හැංගෙන හැන්දෑවක චමත්කාරය හිතට දැනෙන්නේ මුහුදු වෙරළකදීය. වැලිගම සොඳුරු මුහුදු වෙරළට මෙම විලාවේ සිට ඇත්තේ පයින් ඇවිද යන තරමේ කෙටි දුරකි. අවශ්‍ය නම් සර්ෆ් ක්‍රීඩාවේ යෙදීමටත් නැත්නම් පැඩ්ල් බෝට්ටු පැදීමටත් පුළුවන. සර්ෆ් පිළිබඳව උගන්වන ක්‍රීඩා පාසල් ගණනාවක්ද වෙරළෙහි ඇති බැවින් නිවැරදි ලෙසම සර්ෆ් ක්‍රීඩා කළ හැකිය.
කටට රසට ආහාර ඇත්තේ කොහෙද ?
කලුකන්ද හවුස් විලාවේ